سائنس اور ٹیکنالوجی کی وزارت
بالغوں میں کووڈ -19 کے معتدل انفیکشن کے علاج کے لئے زائڈس کی جانب سے ڈی بی ٹی-بی آئی آر اے سی کی حمایت شدہ 'ویرافین' کی ایمرجنسی استعمال کرنے کے لئےمنظوری دی

کلینیکل ٹرائلز کیلئے ڈی بی ٹی-بی آئی آر اے سی کووڈ -19کو ریسرچ کنسورشیم کے تحت تعاون حاصل
نئی دہلی 24 اپریل 2021:ڈرگ کنٹرولر جنرل آف انڈیا  نے معتدل کووڈ -19 علامات ظاہر کرنے والے مریضوں کے علاج کے لئے زائدس کیڈیلا کی ویرافین ’ کو ہنگامی طور پر استعمال کی منظوری دے دی ہے۔ ویرافین ایک پیجیلیٹیڈ انٹرفیرون الفا -2 بی  ہے ، جس میں جب انفیکشن کے ابتدائی مرحلے میں مریض کو احتیاط کے ساتھ لگائی جاتی ہے تواس کے نتیجے میں ان کی تیز رفتار صحت یابی ہوئی تھی۔ویرافین کے تیاری کے لئے ،دوسرے مرحلے کے انسانی کلینکل ٹرائل مطالعوں کو کرنے کے غرض سے زائڈس نے ڈی بی ٹی ۔بی آئی آر اے سی کووڈ -19 ریسرچ کنسوشیم کی این بی ایم کے ذریعہ فراہم کردہ مدد کی ستائش کی ہے ،مطالعہ نے ویرافین کی تحفظاتی اثر برداشت کرنے اور اثر کرنے کی توثیق کی ہے۔ مطالعہ میں یہ بھی رپورٹ کیا گیا ہے کہ ویرافین وائرل کا اثر کم کرتی ہے اور بیماری کو بہتر طریقے سے انتظام کرنے میں مدد فراہم کرتی ہے جیسے کہ اضافی آکسیجن کے لئے ضرورت میں کمی کرنا شامل ہے جس کی وجہ سے آکسیجن کی کم سطح کے باعث سانس لینے میں پریشانی کو کم کرتی ہے۔
اس حصولیابی کے موقع پر خطاب کرتے ہوئے ڈی بی ٹی کے سکریٹری اور بی آئی آر اے سی کے صدر نشین ڈاکٹر رینوسوروپ نے کہا ’’سرکار ہماری صنعتوں کو ہر ممکن سہولت فراہم کرنے کی پابند ہے تاکہ وہ کووڈ19 کے خلاف تخفیفی حکمت عملیوں اور مداخلتوں کے تئیں کام جاری رکھ سکے۔ ویرافین کو جو ایمرجنسی منظوری دی گئی ہے وہ ایک اور سنگ میل ہے۔ جو کہ طبی سہولیت فراہم کرنے والوں کے لئے ایک بڑا موقع ہے۔ میں اس کامیابی کے لئے کی گئی کوششوں کی بھرپور ستائش کرتا ہوں۔‘‘
اس اعلان کے بارے میں جوش ظاہر کرتے ہوئے کیڈیلا ہیلتھ کیئر لمیٹیڈ کے منیجنگ ڈائرکٹر ڈاکٹر شرول پٹیل نے مزید کہا ’’یہ حقیقت ہے کہ ہم ایسا طریقہ علاج فراہم کرسکتے ہیں جو وائرل کے اثر کو نمایاں طور پر کم کرتا ہے جب اسے مریض کو دیا جاتا ہے اور یہ بیماری کے بہتر انتظام میں مدد گار ہے۔ یہ مریضوں کے لئے ایک نازک وقت میں کام آتا ہے اور ہم انھیں حساس طریقۂ علاج تک رسائی دینا جاری رکھیں گے کیونکہ ہم سب مل کر کووڈ -19 کے خلاف جدوجہد میں مصروف ہیں۔ ‘‘
تیسرے مرحلے کے کلینکل ٹرائل مطالعہ میں خبر دی گئی ہے کہ ان مریضوں میں سے جنہیں احتیاط کے ساتھ ویرافین دی گئی ،ان میں سے ایک بڑی تعداد ساتویں دن آرٹی ۔پی سی آر نگیٹیو آئے نیز دیگر اینٹی وائرل دواؤں کے مقابلے میں ان کی ریکوری کی شرح تیز رفتارر ہی ۔
ڈی بی ٹی کے بارے میں:سائنس اور ٹیکنالوجی کی وزارت کے تحت حیاتیاتی ٹیکنالوجی کا محکمہ،زراعت ،صحت دیکھ بھال ، مویشیوں سے متعلق سائنسز،ماحولیات اور صنعت کے شعبوں میں حیاتیاتی ٹیکنالوجی کے استعمال اور اس کے طریقہ کار کو فروغ دیتا ہے۔ یہ حیاتیاتی ٹیکنالوجی کی تحقیق ،حیاتیاتی ٹیکنالوجی کو دولت وضع کرنے کے لئے اور سماجی انصاف کو یقینی بنانے کے لئے مستقبل کے ایک سلیبی طریقہ میں بدلنے کے لئے نئی راہیں حاصل کرنے پر توجہ مرکوز کرتا ہے جس میں خاص طور پر غریب کی بہبود کے کام شامل ہیں۔ www.dbtindia.gov.in
بی آئی آر اے سی کے بارے میں:حیاتیاتی ٹیکنالوجی صنعتی تحقیقی امدادی کونسلکونسل غیر منافع کے سیکشن 8،جدول بی ،سرکاری شعبہ کی کمپنی ہے جسے حکومت ہند کے حیاتیاتی ٹیکنالوجی کے محکمے کے ذریعہ قائم کیا گیا ہے جو کہ ابھرتی ہوئی حیاتیاتی ٹیکنالوجی کی کمپنیوں کو مستحکم کرنے اور انھیں باختیار بنانے کی ایک انٹرفیس ایجنسی ہے جس کا مقصد قومی پیمانہ پر متعلقہ مصنوعات کی ترقیاتی ضروریات کو سامنے رکھتے ہوئے اہم تحقیق اور اختراع سے کام کرنا ہے۔ www.birac.nic.in
زائڈس کیڈیلا کے بارے میں:یہ کیڈیلا ہیلتھ کیئر لمیٹیڈ کے طور پر بھی معروف ہے اور یہ ایک بین الاقوامی دواسازی کی ہندوستانی کمپنی ہے جس کا صدر دفتر گجرات کے احمدآباد شہر میں واقع ہے۔یہ کمپنی بنیادی طور پر جنینی ادویہ کی تیاری میں مصروف ہے ۔ http://www.zyduscadila.com/